b'\n_START_ARTICLE_\nKoivusaari (Siilinj\xc3\xa4rvi)\n_START_PARAGRAPH_\nKoivusaari on kyl\xc3\xa4 Siilinj\xc3\xa4rvell\xc3\xa4. Se sijaitsee Siilinj\xc3\xa4rven kunnan l\xc3\xa4nsiosassa, noin 10 kilometrin p\xc3\xa4\xc3\xa4ss\xc3\xa4 Siilinj\xc3\xa4rven keskustasta. Syksyll\xc3\xa4 2007 kyl\xc3\xa4ss\xc3\xa4 asui 253 ihmist\xc3\xa4. Kyl\xc3\xa4ss\xc3\xa4 asuu paljon lapsiperheit\xc3\xa4. Koivusaaressa oli aiemmin kyl\xc3\xa4koulu, mutta nyky\xc3\xa4\xc3\xa4n valtaosa koululaisista k\xc3\xa4y Hamulan koulua ja kyl\xc3\xa4n etel\xc3\xa4osissa asuvat Kehvon koulua. Koivusaaressa on useita toimivia maa- ja mets\xc3\xa4tiloja. Useilla tiloilla on karjaa, osa on erikoistunut kasvien viljelyyn. Kyl\xc3\xa4ll\xc3\xa4 on my\xc3\xb6s runsaasti pienimuotoista yritystoimintaa, l\xc3\xa4hinn\xc3\xa4 palveluyritt\xc3\xa4jyytt\xc3\xa4.'